GiliGold/VAD_KnessetCorpus huggingface dataset:
ארבל אסטרחן: מידע שהכנתו מצריכה הקצאת משאבים בלתי סבירה מצד גוף כאמור.
ארבל אסטרחן: מידע מאת גוף כאמור בעל סמכות שפיטה, תביעה או חקירה על פי דין בעניין תוכנו של הליך משפטי תלוי ועומד ומידע בדבר התייעצויות פנימיות וטיוטות.
ארבל אסטרחן: עוד קבעה הוועדה בדיונים לקראת הקריאה הראשונה שהחלטה שלא ניתן למסור מידע או שמידע יימסר בחלקו בתנאים תימסר על ידי השר שממונה על הגוף, ואם הוא לא כפוף לשר, בידי ראש הגוף.
ארבל אסטרחן: הודעה כזאת תימסר בכתב ובצירוף נימוקים.
ארבל אסטרחן: לא יימסר מידע שמסירתו אסורה לפי כל דין.
ארבל אסטרחן: עוד נקבע שהחוק הזה לא בא לפגוע בחובת מסירת מידע לכנסת, לוועדות הכנסת שקיים היום בחוק יסוד הכנסת ובחוק יסוד הממשלה.
דוד טל: אם כך רבותי נציגי הממשלה, אם יש כל כך הרבה סייגים, למה זה מפריע לכם?
דוד טל: ישי יודקביץ, משרד הביטחון.
ישי יודקביץ: אנחנו מנסים להיות קונסטרוקטיביים ולחשוב על מנגנון אולי יותר משוכלל, יותר נכון, בדרכי העברת המידע לכנסת.
ישי יודקביץ: יש היום דרכי העברת מידע לכנסת מסודרות ומובנות, לוועדות, לוועדת ביקורת המדינה, ועדת חוץ וביטחון.
ישי יודקביץ: יש דרכי אבטחת מידע שמוסדרות דרך קצין הכנסת.
ישי יודקביץ: אנחנו מוטרדים מנתיב העברת מידע שלא מתכחשים לו, ואני אומר שוב, אני לא אומר פה משהו סופי, אנחנו רוצים לחשוב על מנגנון שיחשוב על אבטחת המידע מצד אחד ומצד שני לא יגביר בירוקרטיה ומצד שלישי גם יעביר מידע.
ישי יודקביץ: כאן אני חושב שללכת על כל סייג או על כל תנאי של העברת מידע לעלות לשר – יכול להיות שזה מגביר בירוקרטיה.
ישי יודקביץ: אני פותח פה שאלה לדיון כי אני לא סגור על הנושא הזה.
ישי יודקביץ: יש בחוק ביקורת המדינה וגם בוועדת חוץ וביטחון סדרי העברת מידע מסודרים וסגורים.
ישי יודקביץ: יכול להיות שצריך להחריג חלק מהגופים מהחובה הכללית ולהחיל עליהם דרכי העברת מידע אחרות.
ישי יודקביץ: יכול להיות שבכך שאנחנו בודקים את זה אנחנו פותחים פתח לקבלת פחות מידע.
דוד טל: יש איזושהי הצעה מגובשת?
ישי יודקביץ: אין לנו הצעה מגובשת.
דוד טל: אני מאוד מצטער.
דוד טל: ההצעה הזאת לא נחתה היום מהשמיים, זו הצעה שאנחנו דנים בה.
דוד טל: אני חושב שמשרד ראש הממשלה, עם כל הכבוד לו, היה צריך להכין שיעורי בית בנושא.
דוד טל: מזכיר הכנסת רוצה להשיב, בבקשה.
אייל ינון: החוק לא עוסק בדרכי אבטחת המידע כמו גם חוקים אחרים שעוסקים במידע.
אייל ינון: הנושא הזה יוסדר בצורה מנהלית בין קצין הכנסת למרכז המחקר והמידע ומזכירות הכנסת.
אייל ינון: בזמן הקרוב נקיים ישיבה משותפת יחד עם הגופים וקצין הכנסת ומנהלת מרכז המחקר והמידע לגבי דרכי אבטחת המידע והעברת המידע.
אייל ינון: אין לזה מקום בחקיקה.
אייל ינון: ברור לכולם שאם מועבר מידע שמצד אחד הוא חסוי ומצד שני הוא לא מידע שמסירתו עלולה לסכן את ביטחון המדינה – כי אז בכלל אין חובת העברה.
אייל ינון: אבל אם זה מידע אחר שחשוב לכם להעביר אותו בצורה מאובטחת, נקיים את את אותה ישיבה שציינתי ובה ייקבעו דרכי מסירת המידע והאבטחה שלו פה בכנסת ובדרך.
אייל ינון: לכן לדעתי לא צריכה להיות בעיה עם העניין הזה.
דוד טל: נציג משרד ראש הממשלה, בבקשה.
דני גבע: יכול להיות שהסעיף שמדבר על מסירתו, לא לסכן את ביטחון המדינה, צריך אולי להוסיף שמי שקובע את הפניה הזאת, מבקש המידע - - -
אייל ינון: זה ברור, זה עולה לחלוטין מסעיף קטן ג' שבו כתוב:
אייל ינון: החלטת גוף כאמור, כלומר מי שמחליט זה הגוף,שלא ניתן למסור למרכז המחקר והמידע של הכנסת מידע כמפורט בסעיף קטן ב' או שמידע ימסר בחלקו בתנאים - יימסר לידי השר, ואם הגוף אינו כפוף לשר בידי ראש הגוף.
אייל ינון: כלומר ההחלטה היא של הגוף, היא לא של הכנסת.
אייל ינון: זה עולה במפורש מהחוק.
דני גבע: זה לא מספיק ברור, הייתי רוצה לכתוב: מידע שמסירתו עלולה לסכן את ביטחון המדינה או את יחסי החוץ שלה, לפי קביעתו של הגוף ממנו מתבקש המידע.
דני גבע: משהו בנוסח הזה.
דני גבע: אם זה מובן מאליו קל וחומר.
אייל ינון: הנוסח ברור לחלוטין.
אייל ינון: אני חוזר וקורא: החלטת גוף כאמור בסעיף קטן (א) שלא ניתן למסור למרכז המחקר והמידע של הכנסת מידע, כלומר מי מחליט?
אייל ינון: הגוף, לא הכנסת מחליטה.
אייל ינון: זה כתוב במפורש.
אייל ינון: אני מציע שתתייעץ עם נציגת משרד המשפטים בעניין זה.
אייל ינון: זה נאמר במפורש בנוסח הנוכחי.
אייל ינון: אני לא חושב שיש מקום לשנות.
דוד טל: יש הערות לנציגת משרד המשפטים, מעבר למה שכבר שמענו?
דני גבע: לא כתוב גוף.
אייל ינון: אראה לך אחרי זה, זה ממש כתוב במפורש.
דוד טל: נציגת משרד המשפטים, יש לך הערות?
מורן יבין: היו"ר דוד טל: יש הערות למישהו מהחברים?
מורן יבין: אם אין נקרא את הצעת החוק ולאחר מכן נצביע עליה.
מורן יבין: ישי יודקביץ, אם אתה רוצה תוך כדי לגבש הצעה שתניח את דעתך, תוכל להעלות אותה בהמשך.
מורן יבין: אני מציע שתתרכז בגיבוש ההצעה שאתה רוצה אם זה לא מספק אותך.
ארבל אסטרחן: קראתי את הרוב, רק אפרט מי הם הגופים מהם רשאי ה-מ.מ.מ לדרוש מידע.
ארבל אסטרחן: כתוב שזה גופים שמנויים בסעיף 9 1-6 לחוק מבקר המדינה שהם: כל משרד ממשלתי, כל מפעל ומוסד של המדינה, כל אדם או גוף המחזיק שלא לפי חוזה ברכוש המדינה או מנהל אותו או מפקח עליו מטעם המדינה, כל רשות מקומית, כל חברה ממשלתית וכן כל מפעל, מוסד, קרן או גוף אחר שהממשלה משתתפת בהנהלתם.
ארבל אסטרחן: וכן כל אדם, מפעל, מוסד, קרן או גוף אחר שלמדו לביקורת על פי חוק על פי החלטת הכנסת או על פי הסכם ביניהם ובין הממשלה.
ארבל אסטרחן: אלה הם הגופים ובעצם את ההוראות כבר קראתי.
ארבל אסטרחן: סעיף קטן (ב) קובע את הסייגים למסירת המידע.
ארבל אסטרחן: סעיף קטן (ג), אקריא אותו שוב: החלטת גוף כאמור בסעיף קטן (א), זאת אומרת, הגוף הוא זה שצריך למסור את המידע, שלא ניתן למסור למרכז המחקר והמידע של הכנסת מידע כמפורט בסעיף קטן (ב), כלומר בסעיף הסייגים, הוא שמידע יימסר בחלקו בתנאים – תימסר בידי השר הממונה על הגוף , ואם הגוף אינו כפוף לשר – בידי ראש הגוף, בכתב ובצירוף נימוקים.
ארבל אסטרחן: במקרים מסוימים זה שר הביטחון, ראש הממשלה ולגבי הגופים שעוסקים בעיקר בענייני ביטחון המדינה.
ארבל אסטרחן: סעיפים קטנים (ד) (ה) קראתי.
דוד טל: רבותי, הסתייגויות, השגות, הבהרות, התייחסויות, בבקשה.
דוד טל: הכל ברור?
דוד טל: מר יודקביץ, יש לך משהו או שמזכיר הכנסת הניח את דעתך?
ישי יודקביץ: הניח את דעתי, אני מקווה שזה לא יסרבל את הפרוצדורה של להעלות כל דבר לראש הממשלה, לשר הביטחון - - -
דוד טל: מר יודקביץ, מבלי למסור לנו פרטים חסויים, כמה פעמים כאלה ביקשו מכם - - -
ישי יודקביץ: לנו כלשכה משפטית לא ידוע לי על בעיות של מסירת מידע.
דוד טל: אבל כמה פעמים פנו אליכם לבקשת מידע כזה או אחר.
ישי יודקביץ: אין לי מידע, אין לי נתונים.
דוד טל: עם כל הכבוד, אין לך מידע ואתה מגיע בלי שום דבר מגובש.
דוד טל: זה ממש לא בסדר.
דוד טל: אנחנו נעביר את זה להצבעה, מי בעד לאשר את הצעת החוק לקריאה שנייה ושלישית ירים את ידו, מי נגד?
דוד טל: אשר על כל אני קובע שהצעת החוק עברה.
דוד טל: תודה רבה, חבר הכנסת אריאל איננו ואין קוורום לכן נדחה את הנושא לפעם הבאה, תודה רבה, הישיבה נעולה.
ארבל אסטרחן: סליחה שכחתי, הייתה הסתייגות - - -
דוד טל: אני פותח שוב את ישיבת הוועדה.
ארבל אסטרחן: הייתה הסתייגות של חברי כנסת רק הם לא הגיעו לנמק.
דוד טל: מי?
ארבל אסטרחן: חברי הכנסת מסיעת חד"ש, דב חנין - - -
דוד טל: אם לא הגיעו לנמק אז לא מנמקים.
ארבל אסטרחן: אפשר אולי לתת להם הסתייגות לדיבור שתנוסח אחרת מאיך שהם ניסחו.
מורן יבין: אם רוצים להגיש הסתייגות ממשלתית אנחנו צריכים להעביר את הנוסח לידי רשויות ביטחון לגבי מסירת מידע של רשויות ביטחון.
דוד טל: את צריכה להגיש את ההסתייגות כרגע, להציג אותה - - -
אייל ינון: מאוחר, כבר הייתה הצבעה.
דוד טל: אני מוכן לפנים משורת הדין, המוסד הזה מאוד חשוב לנו ואנחנו תמיד מתחשבים בו.
דוד טל: את צריכה לנסות לשכנע את חברי הכנסת שמשתתפים כרגע לתמוך בהסתייגות שלך.
דוד טל: יכול להיות שתשכנעי אותם והם יקבלו את זה ויכניסו את זה לגוף החוק, ויכול להיות שלא ואז תהיה לכם הסתייגות במליאה אבל לצערי יש לי את הרושם שאת לא יודעת ממה את רוצה להסתייג.
מורן יבין: אין לנו נוסח מגובש, אנחנו יודעים מה אנחנו רוצים אבל אנחנו מתקשים בניסוח של ההסתייגות.
דוד טל: אני לא מאמין שמשרד המשפטים מתקשה בניסוח.
מורן יבין: כי אנחנו עדיין לא מגובשים ויש לנו גם לגבי אחת מיחידות הסמך - - -
דוד טל: לפנים משורת הדין, שזה לא ישמש תקדים, רק בגלל שמדובר כאן במשרד ראש הממשלה ובגופים הרלוונטיים הללו, אאפשר לכם להגיש הסתייגות.
דוד טל: אני מקווה שחברי לא יתנגדו לזה.
דוד טל: תגבשו הסתייגות ותוכלו להגיש אותה, תודה רבה, הישיבה נעולה.
דוד טל: על סדר יומנו הצעת ועדת הכנסת להקמת ועדת חקירה פרלמנטרית בנושא קליטת עובדים ערבים בשירות הציבורי - תיקון הרכב הוועדה - (בעקבות התפטרותו של חבר הכנסת אביגדור יצחקי).
דוד טל: ההצעה, שאני רוצה להביא לוועדה, היא שבמקום חבר הכנסת אביגדור יצחקי ייכנס חבר הכנסת מולה כחבר הוועדה, ואז ההרכב יהיה שלם ואפשר יהיה להביא את כל ההצעה לאישור הכנסת.
משה גפני: אדוני היושב ראש, יש פה נציגים של סיעות שהן יותר קטנות מיהדות התורה, ואין שום סיבה בעולם שיהדות התורה לא תהיה מיוצגת.
משה גפני: אינני מבין איך בכלל יכול להיות דבר כזה.
משה גפני: זה נושא שחשוב לנו.
ארבל אסטרחן: כבר נאמר בישיבה הקודמת שאי-אפשר להגדיל את המספר.
דוד טל: אני רוצה להגיד דבר אחר שאמרתי בעבר ואני חייב להיות עקבי בנושא הזה: הרכב הוועדה הוא לא על-פי המשקל הסגולי של המפלגה.
משה גפני: אתה מתכוון לומר "המשקל הכמותי" ולא "המשקל הסגולי".
דוד טל: הכמותי.
דוד טל: המשקל הסגולי שלהם בכנסת.
דוד טל: לגבי הרכב הוועדה שהקימונו בפעם האחרונה, אני זוכר שנכנס חבר הכנסת טלב אלסאנע למשל וטען, על-פי אותו רציונל, חבר הכנסת גדעון סער שמן הראוי שנמנה מסיעת הגמלאים שמונה יותר מהסיעה של טלב אלסאנע.
דוד טל: אבל, אמרתי שלפי הרציונל הזה יהיו סיעות שאף פעם לא יבואו לידי ביטוי.
דוד טל: תמיד צריך למצוא את האיזון המתאים בנושא הזה.
משה גפני: בתחילת הקדנציה היה לנו יושב-ראש ועדת הכספים מיהדות התורה, --
דוד טל: --הגם שלא הייתם שותפים לקואליציה.
דוד טל: התנגדתי לזה נחרצות, וחשבתי שטעה ראש הממשלה והוא טועה גם היום כאשר הוא משאיר את חבר-הכנסת סטס מיסז'ניקוב שסיעתו מחוץ לממשלה.
דוד טל: אם ייכנסו לממשלה - 'תפדאל, אהלן וסהלן", אבל, אם לא - למה כן?
אחמד טיבי: תן להצביע.
משה גפני: אני לא מפריע להצביע, ואגיש הסתייגות.
משה גפני: תראה מה שקרה מאז.
משה גפני: אין לנו יושב ראש ועדת כספים, אבל גם אין לנו שום יושב ראש ועדה, וזה בניגוד לכל הכללים.
משה גפני: לאיחוד הלאומי יש שני ראשי ועדות ולמרצ יש יושב ראש ועדה, ולנו אין יושב ראש ועדה ואנו ששה חברים.
דוד טל: יש לי הצעה בשבילך.
אחמד טיבי: תצטרף לקואליציה.
דוד טל: אם תצטרף לקואליציה, תקבל יותר מאשר ראשות ועדה.
אחמד טיבי: זו לא תשובה סבירה.
משה גפני: אין שום סיבה בעולם להצטרף.
אחמד טיבי: זו תשובה משכנעת.
דוד טל: נתנו לנו העלאת קיצבאות ילדים במיליארד שקל.
דוד טל: האם אתה יודע מה זה מיליארד שקל ומה זה היה עושה לילדים של תלמודי תורה?
דוד טל: ! זה לא מיליארד וחצי – בסדר, פיספסנו חצי מיליארד.
דוד טל: מדובר במיליארד שקל.
דוד טל: האם אתה יודע מה זה היה עושה?
דוד טל: קצרו ידיי מלהושיע.
דוד טל: לא צריך תמיד לעמוד על כך שזה יהיה דוקא מיליארד וחצי.
דוד טל: הייתי מחלק מיליארד שקל לילדים ולמשפחות ברוכות ילדים, וזה היה עושה משהו - לא כמו שהייתם רוצים, אבל זה היה עושה משהו.
דוד טל: אתה מסכים איתי.
משה גפני: אני מנוע מלהביע דעה.
דוד טל: עכשיו, הבנתי אותך.
משה גפני: היום, אין לי שום סיבה.
משה גפני: פעם עוד היו לי סיבות, והיום אין לי.
דוד טל: חבר-הכנסת גפני, בימים אחרים ובזמנים אחרים וגם במצב אחר לא של חבר-הכנסת אחמד טיבי אנו רוצים פה קצת- - -
ארבל אסטרחן: מהי ההסתייגות?
ארבל אסטרחן: האם במקום חבר הכנסת שסוכם עליו עכשיו יהיה אחר?
משה גפני: עדיין לא סוכם על אף אחד.
משה גפני: חבר-הכנסת אביגדור יצחקי יצא, ואז הבעתי תרעומת ולא הייתי בישיבה.
דוד טל: ידידי חבר-הכנסת גפני, אינני יכול לעזור לך בנקודת הזמן הזאת.
משה גפני: חבר הכנסת אביגדור יצחקי עזב את הוועדה, ואני מבקש להציע את עצמי.
אחמד טיבי: אני מבקש לקרוא זאת.
אחמד טיבי: אני מסכים שחבר-הכנסת גפני יהיה במקום חבר-הכנסת יצחקי, אלא אם הקואליציה מתנגדת.
אחמד טיבי: אני אומר לפרוטוקול שאני מסכים כי הוא חבר שלי, אבל אם יושב ראש הוודה יכול לפסול- - -
משה ביבי: אני לא יודע.
משה ביבי: צריך לשאול את היושב-ראש שלנו.
דוד טל: עם כל הכבוד לחבר-הכנסת גפני, בכל אופן יש על זה מחוייבות.
דוד טל: אנו רוצים לשמור - - -
משה גפני: ליהדות התורה יש עניין בזה.
דוד טל: בפעם הבאה אם תבקש ממני, ברצון רב אאפשר לך להיות מיוצג ביותר מאשר ועדה אחת.
דב חנין: שאלה פשוטה - האם אי-אפשר שיהיו עוד שני חברים, גם חבר-הכנסת מולה וגם חבר-הכנסת גפני.
דוד טל: אינני רוצה לפתוח את זה.
ארבל אסטרחן: התקנון לא מאפשר יותר מתשעה.
דוד טל: האמת היא שחשוב לי שהנושא של הקמת ועדת חקירה יבוא היום להצבעה.
דוד טל: אני יכול למסמס את זה, וחבר-הכנסת גפני, זה לא בגללך.
דוד טל: אבל, אני חושב שזה לא נכון.
דוד טל: חבר-הכנסת אחמד טיבי מחכה כבר הרבה זמן.
דב חנין: הציבור מחכה, ולא רק חבר-הכנסת אחמד טיבי.
דוד טל: חבר-הכנסת אחמד טיבי מייצג כרגע ציבור מסויים שמרגיש פגוע או מקופח, ואני לא יודע אם זה בצדק או לא בצדק.
דוד טל: זה כפי שהמשפטנים אומרים: זה כבר לא מידתי.
דב חנין: אני איתך.
משה גפני: למה, בעצם, זה מפריע?
משה גפני: מהי בדיוק הבעיה?
משה גפני: חבר-הכנסת אביגדור יצחקי לא פה והוא עזב.
דוד טל: הוא מקדימה, ואנו רוצים שיהיה לקדימה מה לומר גם מבחינת המשקל הסגולי באותה ועדה.
דוד טל: איננו רוצים שחבר-הכנסת אחמד טיבי יעשה לו פה איזו שהיא מהפכה בתוך הכנסת, ואנו רוצים לבקר אותו.
אחמד טיבי: למשל: פתאום הוועדה תגיד שיש אי-שויון בין יהודים לערבים.
אחמד טיבי: זה בלתי סביר.
דב חנין: זו מסקנה מפתיעה.
דוד טל: חבר-הכנסת גפני, אני מוכן לקחת זאת בחשבון --
אחמד טיבי: --בעתיד.
דוד טל: --לגבי הרכב אחר ואפילו על חשבון המכסה שלי.
דוד טל: אבל, כאן במקרה הזה אני רוצה לסיים את זה.
דוד טל: אתה יכול להגיש הסתייגות, ומבחינתי זה בסדר.
משה ביבי: חבר-הכנסת ביבי, חבר-הכנסת אפללו מבקש שתתקשר אליו.
אחמד טיבי: אם חבר-הכנסת אפללו מסכים שהוא יהיה במקום חבר-הכנסת מולה, נפתרה הבעיה.
דוד טל: רבותי, זה לא משנה.
דוד טל: חבר-הכנסת גפני, ממילא אם הוא יסכים, הוא יקבל את ההסתייגות שלו והוא יהיה בתוך הוועדה, ושלום על ישראל.
דוד טל: אנו מצביעים זה מול זה, ותישאר ההסתייגות של חבר-הכנסת גפני.
דוד טל: מי שמצביע בעד - מצביע בעד חבר-הכנסת שלמה מולה, ומי שמצביע נגד - מצביע לטובת חבר-הכנסת גפני.
דוד טל: מי בעד חבר הכנסת מולה - ירים את ידו?
דוד טל: ה צ ב ע ה בעד – 3 נגד – 1 הצעת ועדת הכנסת להקמת ועדת חקירה פרלמנטרית בנושא קליטת עובדים ערבים בשירות הציבורי - תיקון הרכב הוועדה - נתקבלה.
דוד טל: בעד - 3, נגד - 1.
דוד טל: אם כך, חבר הכנסת מולה יהיה חבר בוועדת החקירה הפרלמנטרית במקום חבר-הכנסת אביגדור יצחקי.
דוד טל: חבר-הכנסת גפני רוצה להכניס הסתייגות, והוא מציג את עצמו כמועמד במקום חבר-הכנסת אביגדור יצחקי.
ארבל אסטרחן: במקום חבר-הכנסת מולה.
דוד טל: אם תגיע להסדר עם חבר-הכנסת אפללו, ממילא במליאה יצביעו בעד ההסתייגות שלך.
דוד טל: הגם שהוא ידרוס ברגל גסה את החלטת יושב-ראש ועדת הכנסת, אתעלם מזה.
דוד טל: רבותי, תודה לכם.
דוד טל: ברוכים הבאים.
דוד טל: על סדר-יומנו שני ערעורים: ערעורו של חבר הכנסת אופיר פינס-פז, הכרזת העצמאות של קוסובו והשלכותיה על ישראל.
אופיר פינס-פז: אני רואה שגם הערעור של חבר הכסת אלדד באותו נושא.
אריה אלדד: באותו נושא.
אופיר פינס-פז: אדוני היושב-ראש, היתה לי הצעה על רעידות אדמה, ידעתי שהיא תעבור, והיא עברה.
אופיר פינס-פז: חשבתי שנכון שגם בפרלמנט הישראלי, כמו בכל הפרלמנטים באירופה, יחליפו דעות על העניין של עצמאות קוסובו, לא יכול להיות שנהיה כל כך פרובנציאליים, נעסוק רק בענייננו.
אופיר פינס-פז: אני מודה שהתפלאתי שהנשיאות דחתה את הנושא הזה מסדר-היום.
דוד טל: השאלה, עד כמה זה דחוף?
דוד טל: אדוני יכול לנצל, ואם תרצה, אני אתן לך מהמכסה שלי, הצעה רגילה, תקבל לא שלוש דקות, אלא יותר.
אופיר פינס-פז: הכרזת העצמאות של קוסובו היתה השבוע, כל העולם התעסק בזה.
דוד טל: אם זה יעלה בשבוע הבא?
אופיר פינס-פז: אל"ף, אין בעיה.
אופיר פינס-פז: בי"ת, דיברתי במקרה עם סגן השרה מג'לי והבה, הוא יהיה בכנסת, הוא ישיב להצעות לסדר, והוא מוכן להשיב על ההצעה הזאת אם ועדת הכנסת תקבע שזה היום, אם היא תקבע שזה בשבוע הבא, גם בסדר.
אריה אלדד: יש לי ערעור על אותו נושא.
מנחם בן-ששון: אני תומך בהם.
מנחם בן-ששון: אני רואה טעם רב לזה שזה יהיה השבוע.
אריה אלדד: אני רוצה לומר למה זה חשוב ודחוף.
אריה אלדד: השאלה היא לא אם קוסובו תכריז על עצמאותה, אלא אם מדינת ישראל תכיר בעצמאות הזאת.
אריה אלדד: זו השאלה הדחופה.
דוד טל: אני מניח שאם בוש הכיר, ודאי נכיר.
אריה אלדד: אולי.
אריה אלדד: אם יש דחיפות לדיון, הלוא המסרים שהועברו ממשרד החוץ היו, שכאשר יהיה גוש יותר גדול של מדינות, ישראל לא תהיה ראשונה, לא תקפוץ מיד, אנחנו נתמוך.
דוד טל: היות ואין נציגי נשיאות.
דוד טל: אחמד טיבי, אחרי שהוא קיבל ועדת חקירה פרלמנטרית, הוא מרגיש שהוא לא צריך להיות פה.
דוד טל: אני מעלה את זה להצבעה, רבותי חברי הכנסת.
דוד טל: הצבעה בעד – פה אחד התקבלו הערעורים על החלטת יו"ר הכנסת והסגנים שלא לאשר דחיפות הצעות לסדר-היום
דוד טל: על סדר יומנו בקשות חברי הכנסת להקדמת הדיון בהצעות החוק הבאות לפני הקריאה הטרומית.
דוד טל: ברשות
דוד טל: כם אני רוצה לומר שבאיזשהו שלב הגענו למצב שאנחנו מאשרים פטורים, אולי בצורה אינפלציונית.
דוד טל: בקטע הזה אני רוצה לבקש מכם ממש להתמקד, בלי חשבונות של אנשי קואליציה או אנשי אופוזיציה אלא רק מי שבאמת ובתמים, וזה צריך להיות במשורה, כדי שנגיע למצב הקודם שהיה בזמנו שוועדת הכנסת מאשרת פטורים רק במקרים מיוחדים.
דוד טל: אם תמצאו לנכון שפרק זמן של חובת הנחה של 45 יום הוא פרק זמן ארוך ותרצו לצמצם את זה ל-25 יום – יהיה אפשר לנוע למהלך כזה ולו בתנאי שוועדת הכנסת לא תאשר פטורים בצורה כזאת מהירה יחסית.
דוד טל: אני רק חושש שאם נצמצם את זה ל-20, 25 יום אז יהיה את ה-25 יום שזה פרק זמן קצר וועדת הכנסת תמשיך לאשר פטורים בצורה מפליגה.
דוד טל: אני רוצה את זה רק כחומר למחשבה ונראה איך נתמקד ונתמרכז בנושא הזה לכיוון של לא לאשר הרבה מאוד פטורים מחובת הנחה.
דוד טל: אם יהיו חברים שיפנו אלי בבקשה לצמצם את פרק הזמן שקבוע בחוק, 45 יום לפרק זמן אחר, אני מוכן להעלות את הנושא הזה שוב לדיון.
דוד טל: חבר הכנסת מרגי, רציתי להוסיף משהו?
יעקב מרגי: רק להזכיר את האמירה הצינית של חבר הכנסת רובי ריבלין בנושא פטורים שהוא תמיד ממליץ להביא לפה רק את אלה שלא חושבים שזה דחוף.
דוד טל: אם כך נתחיל.
דוד טל: הצעה ראשונה, הצעת חוק פיצוי לנפגעי פוליו (תיקון – נפגע פוליו שלקה במחלת הפוליו לפני קום המדינה), התשס"ח-2008, (פ/3352) – של חה"כ עתניאל שנלר.
דוד טל: חבר הכנסת שנלר ייפה את כוחי להציג את הנושא הזה.
דוד טל: אומר רק בקיצור שחוק הפוליו שעבר הוא חוק חברתי ממדרגה ראשונה, דא עקא שהחוק אומר שמי שהיה בישראל ונפגע בישראל יהיה זכאי לכך וכך.
דוד טל: רק הפרשנות הדווקנית אולי, של המוסד לביטוח לאומי, שהוא לדעתי היה צריך להיות מאוד בעד ההרחבה שלו, גם מי שהיה יום לפני הקמת המדינה אז הוא לא יזכה?
קריאה: 80 איש בסך הכל.
דוד טל: דיברו איתי על 60 איש ועל 40 איש.
דוד טל: החוק מדבר רק על ישראל.
דוד טל: הצעת החוק של חבר הכנסת שנלר היא כזאת שניקח בחשבון גם את אותם 40, 50 שאינם נופלים בקטגוריה הזאת על פי הפרשנות של ביטוח לאומי כך שנתקן את הטעון תיקון.
יולי יואל אדלשטיין: ראשית אני מברך על האמירה שלך בתחילת הישיבה.
יולי יואל אדלשטיין: ב-3 הקדנציות שאני יושבת בוועדת הכנסת אני נלחם בתופעה של פטורים גורפים מחובת הנחה וחוץ מלרכוש כמה אויבים בבית לא ראיתי תוצאות, אולי באמת בדרך אחרת נראה תוצאות.
יולי יואל אדלשטיין: לגבי החוק, בדרך כלל אני לא מתבטא בחריפות אבל כאן ארשה לעצמי.
יולי יואל אדלשטיין: כשניגש אלי בזמנו עוזרו של חבר הכנסת שנלר והציע לחתום בתמימות על הצעת החוק, בפרוזדור כמקובל, חשבתי שמדובר במקרה רגיל של העתקת הצעת חוק, כי אני וחבר הכנסת רן כהן ועוד מישהו כבר הניחו את התיקון הזה מזמן ואני חושב שזה כבר עבר את ה-45 יום.
יולי יואל אדלשטיין: לכן אמרתי שאני לא יכול לחתום יש לי הצעה כזאת שכבר מונחת כמה שבועות.
יולי יואל אדלשטיין: כשקראתי את הצעת החוק, אחרת מהתבטאות שזאת הצעת חוק גזענית – אני לא יכול לתאר אותה, וגם זה מוכיח עד כמה אנשים שחותמים על הצעת חוק אפילו לא קוראים על מה הם חותמים.
יולי יואל אדלשטיין: מילא אני מבין, אתה אמרת ואני מסכים איתך, שלהעביר את חוק הפוליו היה דבר חשוב ביותר בנושא חברתי ממדרגה ראשונה, וכשמעבירים הצעת חוק עושים כל מיני פשרות, ולכן הגדירו את החוק רק על אלה שחלו במדינת ישראל לאחר הקמת המדינה.
דוד טל: זאת פרשנות של הביטוח לאומי.
יולי יואל אדלשטיין: זה מה שכתוב בחוק.
דוד טל: זה לא כתוב.
יולי יואל אדלשטיין: עכשיו, כשכבר מנסים לתקן, לא לכלול את אלה שעלו לארץ וחתומים פה מיכאל נודלמן ואמנון כהן וליה שמטוב ונציגי ש"ס שלא נולדו בארץ ונציגי ישראל ביתנו שלא נולדו בארץ, לא הם ולא הוריהם.
יולי יואל אדלשטיין: אז איך אפשר בכלל להביא תיקון כזה?
יולי יואל אדלשטיין: אני לא מבין, ועוד לדרוש על זה פטור מחובת הנחה.
שלי יחימוביץ': בוא נביא עוד תיקון.
יולי יואל אדלשטיין: כבר מונח ובשבוע הבא גם אגיש אותו.
יולי יואל אדלשטיין: אבל אני אומר, מילא כשמעתיקים הצעת חוק כפשוטה - - -
רונית תירוש: לא הבנתי את הטיעון שלך.
יולי יואל אדלשטיין: מי שעלה לארץ בשנת 49 לא זכאי, ומי שנולד בארץ לפני 48 כן זכאי.
יולי יואל אדלשטיין: למה צריך את ה"אובר חוכם" הזה.
יואל חסון: מי שעלה חולה - - -
יולי יואל אדלשטיין: על זה אני מדבר.
יואל חסון: הוא גם צריך לקבל פיצויים?
אלי אפללו: אני מדבר על החוק כמות שהוא ואני דווקא מאלו שתמכו בהרחבת החוק כשגייסנו עוד תקציב של עוד 50 מיליון שקל בחוק ההסדרים, כדי לפתור בעיה של חלק נוסף שהם חולי פוליו.
אלי אפללו: מה שעושה כאן חבר הכנסת עתניאל שנלר, הוא בא להגדיר עוד חלק אחד של אנשים שלפני קום המדינה היו אזרחים פה וחלו במחלת הפוליו.
אלי אפללו: עם כל הכבוד לחברי הטוב חבר הכנסת אדלשטיין שהגיש הצעת חוק, עליה נדון כשהיא תגיע.
אלי אפללו: אני חושב שההצעה הזאת חשובה והיא תדון ואם הממשלה תתמוך בה - - -
יצחק זיו: על כמה אנשים מדובר?
אלי אפללו: שמעתי משהו כמו 80 איש - - -
דוד טל: יש כאלה שאומרים 40, 50.
שלי יחימוביץ': הם הולכים ומתמעטים.
אלי אפללו: כל יום הם הולכים ומתמעטים כמו שאומרת חברת הכנסת יחימוביץ.
אלי אפללו: לכן אני אומר שכל יום זה חשוב וגם את ההצעה שלך, חבר הכנסת אדלשטיין, אם היית מביא אותה לכאן לקבל פטור מחובת הנחה – הייתי תומך בך.
דוד טל: חבר הכנסת אפללו, זה יעזור גם לחבר הכנסת אדלשטיין הגם שהצעת החוק שלו כמעט בשלה, אבל ברגע שהוא יגיש את הצעת החוק הזאת תוכל להגיש גם את שלך וממילא תצרף את זה לזה.
אלי אפללו: אלו שתי הצעות שונות.
דוד טל: גם הוא מדבר על מי שהיה תושב בישראל - - -
אלי אפללו: זה שונה לגמרי.
שלי יחימוביץ': הוא מדבר על אדם שחלה לפני שעלה לישראל, וזה יכול להיות הבדל תקציבי.
רונית תירוש: אבל בחוק של יולי אדלשטיין, הם כלולים או לא?
אלי אפללו: לא, זה שונה לגמרי.
דוד טל: החוק של אדלשטיין מרחיב את הצעת החוק הרבה מעבר למה שמציע עכשיו חבר הכנסת שנלר.
שלי יחימוביץ': אדוני היושב ראש, יש כאן 2 הצעות חוק שונות לחלוטין אם כי שתיהן באותו עניין, שתיהן הצעות חוק מצוינות.
שלי יחימוביץ': אחת מדברת על החלת החוק גם לגבי מי שחלו לפני קום המדינה והיו בישראל, דבר שהמחוקק התכוון לו מלכתחילה אבל הפרשנות לקחה אותו למקום שגוי לרעת החולים.
שלי יחימוביץ': וחוק אחר שהוא טוב, ואני מקווה חברי, חבר הכנסת יולי אדלשטיין, שלא תכעס עלי אם אגיד שגם אני הנחתי הצעת חוק כזאת.
שלי יחימוביץ': ושתיהן טובות ושתיהן צודקות, מדובר בשתי הצעות חוק שונות לחלוטין.
שלי יחימוביץ': השנייה מדברת על פיצוי על פי אותה הצעת חוק למי שחלו במחלה לפני שעלו לישראל.
שלי יחימוביץ': להתנגד להצעה שלפני קום המדינה כיוון שיש הצעה אחרת של מי שחלו לפני שעלו לארץ - אני לא מוצאת שזה נכון.
שלי יחימוביץ': אני חושבת שצריך להוציא לדרך את הצעת החוק הזאת.
שלי יחימוביץ': אחר כך נפעל במשותף לקידום הצעת החוק שלנו ונעשה שתי מצוות בשתי הצעות חוק שונות.
דוד טל: תודה, חברת הכנסת רונית תירוש.
רונית תירוש: פנו אלי חולי פוליו שאינם מצליחים להביא למדינה מסמכים, הם טוענים שבבית החולים אסף הרופא הייתה שריפה שכילתה את כל המסמכים בארכיון של אלה שחלו והם צריכים להוכיח שהם חלו בארץ, לפחות לפי הפרשנות הנוכחית.
רונית תירוש: איפה הם נותנים בכל הסיפור הזה?
דוד טל: הבמה כדי להבהיר את הנקודה היא לא כאן, אנחנו כרגע רק נאשר או לא נאשר.
דוד טל: לאחר מכן בוועדה הרלוונטית, ועדת העבודה והרווחה אפשר לענות על כל השאלות האלה.
רונית תירוש: אם החוק הזה שמחריג כאוכלוסייה נפרדת את אלה שחלו טרם הקמת המדינה – אולי ממילא הם כבר יכללו שם, כלומר כבר לא תהיה חשיבות לזה שהם היו פה והמסמכים נשרפו.
דוד טל: את זה צריך לבדוק עם היועצים המשפטיים.
דוד טל: בכל מקרה, אם אין עוד דוברים, אני מעלה להצבעה.
דוד טל: מי בעד לאשר פטור מחובת הנחה להצעת חבר הכנסת שנלר ירים את ידו?
דוד טל: אישרנו פטור מחובת הנחה לחבר הכנסת שנלר.
דוד טל: הצעת חוק המרכז להנצחת ותיעוד גוש קטיף, התשס"ח-2008 (פ/3379), של חה"כ אורי אריאל וקב' ח"כים
דוד טל: נעבור לנושא הבא, הצעת חוק המרכז להנצחת ותיעוד גוש קטיף, התשס"ח-2008 (פ/3379), של חה"כ אורי אריאל וקב' ח"כים.
דוד טל: בבקשה חבר הכנסת אריאל, למה זה דחוף ולמה צריך לאשר עכשיו?
אורי אריאל: בקצרה היות והסברתי בשבוע שעבר ולא נערכה הצבעה מחוסר קוורום, המטרה היא לאסוף את כל החומר הרלוונטי לעניין ולשמר אותו.
אורי אריאל: כמובן שהזמן לא עובד לטובתנו.
אורי אריאל: חלק גדול מהחומר נמצא במכולות, כל מיני ארגזים שבסך הכל זרוקים ונעלמים עם הגשם והרוח.
אורי אריאל: זה לא נמצא במקום מסודר בגלל המציאות שהם נמצאים בה לצערנו.
אורי אריאל: כולם מתיישבים שנמצאים בכל מיני מבנים זמניים שאין מקום לאכסן את כל הציוד והולך חומר שאין לו תחליף.
אורי אריאל: לא נמצא אותו אחרי זה ולא נוכל לטפל בו ולכן אנחנו מבקשים לזרז את העניין.
דוד טל: התייחסויות רבותי?
דוד טל: מי בעד פטור מחובת הנחה להצעת החוק של חבר הכנסת אריאל?
דוד טל: ועדת הכנסת אישרה פטור מחובת הנחה לחבר הכנסת אריאל.
דוד טל: הצעת חוק הנוער (תיקון- צילום קטין) (פ/3316) – של חה"כ אלי אפללו
דוד טל: רבותי חברי הכנסת, כפי שאמרתי לכם בתחילת הדיון, כנראה שבישיבה הבאה שתדון בפטורים אחיל קצת את המסורה - - -
יעקב מרגי: לשם ההגינות צריך לציין שבשבוע שעבר לא הייתה ישיבה, לכן הכמות גדולה השבוע.
דוד טל: הצעת החוק של חבר הכנסת אריאל הייתה על סדר היום, של דב חנין הייתה על סדר היום, גם חבר הכנסת מרגי על סדר היום.
דוד טל: אנחנו עוברים להצעת חוק הנוער של חבר הכנסת אלי אפללו.
דוד טל: חבר הכנסת אפללו, אתה רוצה להסביר?
אלי אפללו: זוהי הצעת חוק שראויה לפטור מחובת הנחה.
אלי אפללו: מדובר בילדים שהחוק היום לא מאפשר לפרסם את שמם.
אלי אפללו: היום הילדים האלה שלא מאפשרים לפרסם את שמם ולא את תמונתם אבל מגיעים לבית המשפט עשרות עיתונאים ומתנפלים עליהם והילדים האלה מרגישים הכי רע בעולם.
אלי אפללו: הם צריכים להתכסות, לא מספיק הטראומה שהם עוברים, ובנוסף, אחרי זה התמונות שלהם מופצות באינטרנט.
אלי אפללו: כמו שכולנו יודעים שיש ראשי תיבות של השמות א', ב', ג' - אבל השמות המלאים מופצים בכל אתרי האינטרנט.
אלי אפללו: הצעת החוק באה להוסיף לחוק שיהיה אסור לצלם אותם.
דוד טל: למה זה דחוף לפטור את זה?
אלי אפללו: כי כל יום בבתי המשפט הדברים האלו נעשים.
אלי אפללו: כל יום הילדים האלה נפגעים מכך שמצלמים אותם, אני חושב שכל יום הוא יום חשוב.
דוד טל: תודה, חבר הכנסת אזולאי.
דוד אזולאי: אדוני היושב ראש, אני חושב שעם כל הכבוד, הצעתו של חבר הכנסת אפללו, אולי אתה לא מודע לכך אבל היום לפי החוק אסור לפרסם את שמו ואת תמונתו של הקטין.
דוד אזולאי: לכן אני לא מבין מה הבהילות בחוק הזה - - -
יצחק זיו: על האינטרנט.
דוד אזולאי: גם באינטרנט לא מפרסמים את שמו ולא מפרסמים את תמונתו.
דוד אזולאי: לכן אני לא רואה את הבהילות הרבה בעניין הזה.